Det netop afsluttede år var et stort sportsår med både OL og fodbold-EM, ligesom året bød på store underholdningsshows. Alligevel faldt danskernes lyst til at se tv. Det viser en status over tv-året 2012, som DR Medieforskning har lavet. Hver dansker brugte i gennemsnit 3 timer og 15 minutter foran fjernsynet om dagen. Mens de unge har skruet ned for tv-tiden, så har de midaldrende kun skruet en anelse ned for tv-forbruget, mens de ældste så lidt mere tv i 2012 end i 2011. 82 procent af danskernes tid foran skærmen blev brugt i selskab med de store danske kanaludbydere, DR, TV 2, TV3 og SBS. 2012 blev første år siden 2003, at det lykkedes DR1 at få flere seere. /ritzau/

Referat:
Ny undersøgelse viser, at Danmarks unge bruger mindre tid foran fjernsynet, og de 15 til 24 åriges tidsforbrug foran tv'et er faldet med 10 procent fra 2011 til 2012.